**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 02.08.2018 г., ПРОТОКОЛ № 9**

**ПО ТОЧКА ДВАДЕСЕТА**

**Предложение относно допълване на Годишен план за ползване на дървесина от горските територии – общинска собственост за 2018 г.**

**Вносител: Управителят на**

**„Здравец“ ЕООД – гр. Трявна**

**Р Е Ш Е Н И Е № 131**

На основание чл. 21, ал. 1, т. 8 от ЗМСМА, чл. 112, ал. 2 от Закона за горите и чл. 5 от Наредбата за условията и реда за възлагане изпълнението на дейности в горските територии – държавна и общинска собственост и за ползването на дървесина на недървесни горски продукти, Общински съвет – Трявна

**Р Е Ш И:**

1. Допълва Годишен план за ползване на дървесина от горските територии – общинска собственост за 2018 г., съгласно Лесоустройствения проект.

2. На основание чл. 112, ал. 1 и ал. 2 от Закона за горите, Общински съвет – Трявна приема следното разпределение за ползване на дървесина от горски територии – общинска собственост, както следва:

2.1 Ползването на дървесина от горските територии – общинска собственост, да се осъществи по чл. 112, ал. 1, т. 1 от Закона за горите – чрез продажба на стояща дървесина на корен и чл. 5, ал. 1, т. 1 от Наредбата за условията и реда за възлагане изпълнението на дейности в горските територии – държавна и общинска собственост и за ползването на дървесина на недървесни горски продукти.

Прието с поименно гласуване с 11 гласа „за“, 0 „против“ и 1 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**